Μορφοποίηση δυσδιάλυτων διτερπενίων φυσικής προέλευσης
Creators: name: Κορομηλή, Μαρία Θεμιστοκλή
Publisher: name: Aristotle University of Thessaloniki
Year: 2021
Subjects: Διτερπένια
Σιδερόλη
Άμορφες Στερεές Διασπορές
Diterpenes
Siderol
Amorphous Solid Dispersions

description: Στην παρούσα μελέτη, διερευνάται η μορφοποίηση δυσδιάλυτων διτερπενίων φυσικής προέλευσης. Πιο συγκεκριμένα, απομονώθηκε το διτερπένιο σιδερόλη (SDR) από το φυτό Sideritis scardica και μελετήθηκε ως προς τις θερμο-φυσικές και φυσικοχημικές του ιδιότητες. Παράλληλα, διερευνήθηκε ο σχηματισμός άμορφης στερεής διασποράς στον κατάλληλο πολυμερικό φορέα. Στο πρώτο μέρος της μελέτης, επιλέχθηκε το γένος Sideritis, καθώς είναι πλούσιο σε διτερπενοειδή. Το διχλωρομεθανικό και εξανικό εκχύλισμα του S.scardica μελετήθηκαν και επιλέχθηκε το εξανικό, λόγω της παρουσίας διτερπενικών ενώσεων. Με χρήση χρωματογραφικών μεθόδων (CC,TLC,VLC) καθώς και φασματοσκοπικών (UV/Vis και NMR) απομονώθηκε και ταυτοποιήθηκε η σιδερόλη. Στο δεύτερο μέρος της μελέτης, προσδιορίστηκε το σημείο τήξεως και η πυκνότητα της SDR με χρήση των μεθόδων θερμικής ανάλυσης και του πυκνόμετρου ηλίου αντίστοιχα. Για τον σχηματισμό άμορφης στερεής διασποράς (ASD), εξετάσθηκαν οι πολυµερικοί φορείς πολυβινυλοπυρρολιδόνη (PVP), κοποβιδόνη (coPVP), υδροξυπροπυλο κυτταρίνη (HPC-SL), και το soluplus® (SOL). Με τη χρήση πολωτικής οπτικής μικροσκοπίας, επιλέχθηκε το SOL ως κατάλληλος φορέας για την μορφοποίηση της SDR, και ελέγχθηκε η αναμιξιμότητα δραστικής ουσίας και πολυμερικού φορέα. Η μελέτη των συστημάτων SDR-SOL με τη χρήση διαφορικής θερμιδομετρίας σάρωσης απέδειξε πως το σημείο τήξεως της SDR μειώνεται όσο αυξάνεται η περιεκτικότητα του πολυμερούς. Η μελέτη των φασμάτων ATR-FTIR των συστημάτων υποδεικνύει την ύπαρξη μοριακών αλληλεπιδράσεων μεταξύ SDR και SOL. Τέλος, μέσω περίθλασης ακτινών Χ κόνεως, προσδιορίστηκαν οι χαρακτηριστικές κορυφές της SDR, που υποδηλώνουν την κρυσταλλικότητα της, και επιβεβαιώθηκε ο επιτυχής σχηματισμός άμορφης στερεής διασποράς
description: The aim of the present study is to examine the formulation of insoluble diterpenes of natural origin. Specifically, the diterpene siderol (SDR) was isolated from Sideritis Scardica and studied for its thermophysical and physiochemical properties. In addition, the formulation of amorphous solid dispersion using suitable carriers was examined. In the first part of the study, the Sideritis genus was selected due to being rich in diterpenoids. Dichloromethane and hexane extract were studied and the hexane extract was selected due to the presence of diterpenoid compounds. Siderol was isolated and identified using chromatographic (CC, TLC, VLC) and spectroscopic (UV/Vis, NMR) methods. In the second part of the study, the melting point and density of SDR were determined using heat analysis and helium densitometer respectively. For the formation of amorphous solid dispersion (ASD), the polymer carriers polyvinylpyrrolidone (PVP), copovidone (coPVP), hydroxypropyl cellulose (HPC-SL) and soluplus® (SOL) were used. Using polarized optic microscopy, SOL was selected as the optimal carrier for SDR formulation, and the miscibility of active component and polymer were assessed. Studying of SDR-SOL using differential scanning calorimetry, proved that SDR melting point got lower when the polymer content was increased. Studying of ATRFTIR spectra showed interaction between SDR and SOL on molecular level. Lastly, using X-ray diffraction, the characteristic peaks of SDR were determined, which suggest its crystallization, and confirms the formation of amorphous solid dispersion